stanford-oval/wikipedia huggingface dataset:
לרנקה
תיירות > חופים

חוף פיניקודס (Finikoudes Beach) הוא חוף חולי פופולרי הממוקם בלב לרנקה, ומציע מים צלולים וטיילת שלאורכה עצי דקל ובתי קפה, טיילת פיניקודס, אזור הולכי רגל תוסס המשתרע במקביל לחוף. אורכו של החוף בערך 600 מטר. מדרום לחוף המרינה של לרנקה ומבצר לרנקה (Larnaka Medieval Fort). מצפון לחוף, יש מגוון בתי מלון, מסעדות וחנויות לאורך טיילת פיניקודס הפופולרית.
חוף מקנזי (Mackenzie Beach), הממוקם ליד נמל התעופה הבינלאומי של לרנקה, הוא עוד חוף ידוע הידוע במים הרדודים ובאווירה התוססת שלו עם ברים על החוף ומתקני ספורט מים. זהו יעד פופולרי הן למקומיים והן לתיירים, במיוחד בקרב קהל צעיר יותר. החוף מציע חול זהוב רך ומים צלולים, מה שהופך אותו לאידיאלי לשחייה ולשיזוף. לאורך החוף מגוון רחב של ברי חוף, מסעדות ומועדונים, היוצרים אווירה תוססת ואנרגטית. מקנזי ביץ' מפורסם גם בפעילויות ספורט המים שלו, לרבות סקי אופנועים, גלישת רוח ומצנחי רחיפה. אורכו של החוף 3 ק"מ.
ללרנקה יש גם חופים נוספים באזור שמסביב, כגון חוף יאנת'ס (Yanathes Beach) וחוף פארוס (Faros Beach), המספקים למבקרים מגוון אפשרויות ליהנות מהשמש, הים והחול.
תיירות > תיירות מישראל

הראשונה להפעיל קווי טיסה סדירים לישראל הייתה חברת סייפרוס איירווייז. ב-8 בפברואר 1975 חידשה החברה את טיסותיה באופן מוגבל מנמל התעופה הבינלאומי בלרנקה. תחילה חודשו הקווים לתל אביב וביירות, וכן הקו לאתונה דרך הרקליון שאיפשר קשר לטיסות בריטיש איירווייז ללונדון.
בעקבות מספר פיגועי טרור, התיירות הנכנסת לעיר נפגעה מאוד עד כי במרץ 2007, במסגרת התוכנית האסטרטגית אשר נוסחה בסוף 2005, והכוללת הפסקת השירות ליעדים בלתי רווחיים, הפסיקה אל על את טיסותיה בקווים לאיסטנבול וללרנקה. טיסות שחודשו לאחר מכן.
חברת התעופה הקפריסאית Tus Airways החלה באפריל 2016 להפעיל טיסות ישירות ללרנקה ולפאפוס.
יהדות בלרנקה > העפלה בתקופת המנדט הבריטי

| --- | --- |
 :  ראו גם – מחנות המעצר בקפריסין
במקומות אחדים בקפריסין הוקמו אתרי הוקרה לסיוע של בני קפריסין לעצורים במחנות המעצר בקפריסין. בכניסה לנמל לרנקה נקבע לוח "לאות תודה והוקרה בשם העם היהודי לידידים הקפריסאים הרבים אשר עודדו וסייעו ל-52,384 הפליטים היהודים אשר היו עצורים במחנות שהקימו הבריטים באי". שלט ברוח דומה נקבע בכפר קסילוטימבו ובניקוסיה.
בלרנקה הוקם אתר הנצחה סמוך לבניין הקהילה היהודית ובו מוצג הצריף האחרון שהועתק מהמחנות ובו מוצגים עדויות. הקהילה בשלבי הקמת מוזיאון העפלה בקפריסין.
יהדות בלרנקה > הפיגוע בנמל לרנקה

ביום רביעי, 25 בספטמבר 1985, פרצו והשתלטו שלושה מחבלים מכוח 17, יחידת העילית של פת"ח, על היאכטה הישראלית "פירסט" שעגנה בנמל לרנקה והחזיקו בשלושת יושביה כבני ערובה. תחילה המחבלים רצחו את אסתר פלצור והציגו את גופתה, ולאחר מכן דרשו לשחרר עשרים טרוריסטים פלסטינים בתמורה לבני הערובה האחרים. לאחר מכן רצחו גם את ראובן פלצור ואברהם אבנרי. לבסוף, אחרי עשר שעות, הסגירו עצמם למשטרה הקפריסאית. זהו שיאו של גל פיגועים שביצע אש"ף (הארגון לשחרור פלסטין), בראשות יאסר ערפאת, לאחר נסיגת צה"ל לרצועת הביטחון בדרום לבנון ביוני 1985.
הרצח היה נקודת מפנה שהסבה תשומת לב עולמית לטרור בקפריסין.
יהדות בלרנקה > חב"ד

בשנת 2003 הקים שליח חב"ד, הרב אריה-זאב רסקין את בית חב"ד בעיר. המקום הוא בית-הכנסת היחיד בלרנקה ולידו הוקם מקווה טהרה.
יהדות בלרנקה > חתונות אזרחיות

עיריית לרנקה מטפלת גם בחתונות אזרחיות של ישראלים. בשנת 2018 התחתנו בלרנקה 1,649 זוגות ישראלים.[דרוש מקור]
על פי הלמ"ס, בשנת 2021 דיווחו 7,091 זוגות על נישואיהם בחו"ל. מתוכם נישאו בקפריסין 35% מתוך 1,321 הזוגות היהודים, 6% מתוך 2,901 זוגות שבהם אחד מבני הזוג יהודי ודתו של בן/בת הזוג השני אינה ידועה, ו-40% מתוך 1,128 זוגות בהם אחד מבני הזוג יהודי והשני שייך לקבוצת האוכלוסייה 'אחרים'.
ערים תאומות

הונגריה סגד, הונגריה
גאורגיה פותי, גאורגיה
הערות שוליים

↑  קפריסין - אתרי מחנות המעצר למעפילים, באתר "ותוליכנו לשלום"
↑  Jewish Museum of Cyprus
↑  "אלפא", דיווחו הטייסים. מעוז הטרור הושמד, באתר www.israelhayom.co.il
↑  אתר המרכז היהודי בלרנקה
↑  הלמ"ס, לקט נתונים לכבוד ט"ו באב ה'תשפ"ג
| --- | --- |
בקרת זהויות :  NLI: 987007559919505171  BnF: cb11954948b (data)  GND: 4099067-9  LCCN: n85090991  NARA: 10046318  NKC: xx0090652  VIAF: 153667793   WorldCat (עם VIAF): 153667793 
נמל התעופה הבינלאומי בלרנקה
לרנקה במבט מהים
חיפוש אחר ריגושים

חיפוש אחר ריגושים היא תכונת אישיות שמוגדרת כצורך לחוויות ולריגושים חדשים, מגוונים, ועזים, הכרוכה יחד עם נכונות לנטילת סיכונים גופניים, חברתיים, חוקיים, וכלכליים למען אותן חוויות. אנשים שתכונה זו גבוהה אצלם לוקחים סיכונים, ונמוכים בתכונה זו נמנעים מכך. התכונה שכיחה יותר בקרב מתבגרים ואצל גברים יותר מאשר נשים.
רכיבים

המונח נטבע לראשונה על ידי פרופסור מרווין צוקרמן (אנ') בשנת 1978. על מנת להעריך ולאבחן את התכונה הוא יצר את השאלון לחיפוש ריגושים (Sensation Seeking Scale). צוקרמן יצר את הסולם על מנת להבין טוב יותר תכונות אישיות כמו נוירוטיות, התנהגות אנטי-חברתית, ופסיכופתיה.
השאלון לחיפוש ריגושים כולל 40 פריטים המתייחסים לארבעה תחומים שונים:
חיפוש הרפתקאות: רצון לפעילויות מחוץ לבית, הכרוכות בתחושות וסיכונים יוצאי דופן, כגון צניחה חופשית, צלילה חופשית, טיפוס הרים, נהיגה במהירות גבוהה, וטיסה.
חיפוש חוויות: תחום זה מתייחס לחוויות נפשיות חדשות באמצעות בחירות לא שגרתיות, כולל שימוש בסמים פסיכדליים, חוסר קבלה של מוסכמות חברתיות, ורצון להתרועע עם אנשים לא שגרתיים.
חוסר עכבות: העדפה של פעילויות שכוללות "איבוד שליטה" כגון מסיבות פרועות, שתייה, ופעילויות אנטי-חברתיות.
נטייה לשעמום: אי-סובלנות לפעולות חזרתיות או לשגרה, וחוסר שקט כאשר תנאים אלה מתקיימים.
כך, למשל, יש פריטים כגון: "אני מעדיף חברים שהתנהגותם הבלתי צפויה מעוררת התרגשות", "אני אוהב מסיבות סוערות שבהן מבלים ללא מעצורים", "ניסיתי להשתמש בחשיש, או הייתי רוצה לנסות", "בדרך כלל אני חושב על הדבר שאני עומד לעשות לפני שאני עושה אותו".
מאפיינים

אנשים עם רמות גבוהות של תכונה זאת מתאפיינים בתחושת חוסר פגיעות – "לי זה לא יקרה". ניתן להסביר זאת בכך שאנשים שגבוהים בחיפוש ריגושים מאופיינים גם בהטיית תגובה אופטימית אשר מובילה לתפיסת סיכון נמוכה, כלומר, ראיית הסבירות לתוצאות שליליות כנמוכה יותר מסבירותה הסטטיסטית בפועל. תפיסה נוספת הקשורה לנטילת סיכונים היא הערכה גבוהה של יכולות אישיות ביחס ליכולת האמיתית. יש הטוענים כי הפסיכופתיה נחשבת לקוטבה הקיצוני של תכונה זאת, בה האדם נוטה לשעמום, מאופיין בסף גירוי גבוה, ומחפש אחר ריגושים מעוררים ומסוכנים יותר ויותר כדי "להרגיש בחיים".
ראו גם

המוח בגיל ההתבגרות
פסיכופתיה
אשליות חיוביות
הערות שוליים

1 2 3  Marvin Zuckerman, Behavioral expressions and biosocial bases of sensation seeking, Cambridge: Cambridge University Press, 1994, ISBN 0-521-43200-6
↑  Decision Making Individual Differences Inventory - Sensation Seeking Scale, sjdm.org
↑  Amy Alberts, David Elkind, Stephen Ginsberg, The Personal Fable and Risk-Taking in Early Adolescence, Journal of Youth and Adolescence 36, 2007-01-01, עמ' 71–76 doi: 10.1007/s10964-006-9144-4
↑  Adam J. L. Harris, Ulrike Hahn, Unrealistic optimism about future life events: A cautionary note., Psychological Review 118, 2011-01, עמ' 135–154 doi: 10.1037/a0020997
↑  Hamish A Deery, Hazard and Risk Perception among Young Novice Drivers, Journal of Safety Research 30, 1999-12-01, עמ' 225–236 doi: 10.1016/S0022-4375(99)00018-3
בר רפאלי

| --- | --- |

 לידה:  4 ביוני 1985 (בת 39) ט"ו בסיון ה'תשמ"ה עולש, ישראל ישראל 
 שם לידה:  בר רפאלי 
 מדינה:  ישראל 
 ידועה בשל:  עבודתה כדוגמנית וכמנחת טלוויזיה
 מעסיק:  HOT, HOT3 
 השקפה דתית:  יהדות 
 בן או בת זוג:  עדי עזרא (2015–?)   לאונרדו דיקפריו (2005–2011) 
 מספר צאצאים:  3 
 פרסים והוקרה:  פרסי האופנה של וינה (2013) 
 www.barrefaeliofficial.com
 
בר רפאלי (מימין) ואמה ציפי לוין-רפאלי, באתר צילומי פרסומת מסדרת "הקרב על המילקי", 1990
רפאלי בפרסומת הקרב על המילקי, 1990
רפאלי בגיל 18, 2003
קטעי וידאו מצולמים שנערכו ב-2016 על ידי חברת החדשות 2 המציגים בקצרה את רפאלי
רפאלי בפסטיבל הקולנוע בקאן, 2008
רפאלי בתצוגת אופנת אביב 2012 של מרצ'סה, ניו יורק, 2011
שלטי חוצות המפרסמים את בגדי הים של רפאלי משני הצדדים של נתיבי איילון, 2016
בר רפאלי (נולדה בט"ו בסיון ה'תשמ"ה, 4 ביוני 1985) היא דוגמנית, מנחת טלוויזיה, שחקנית ואשת עסקים ישראלית בעלת מוניטין בינלאומי.
ביוגרפיה

רפאלי נולדה במושב עולש, לציפי רפאלי, דוגמנית ושחקנית, ולרפי רפאלי, בעל חוות סוסים. בגיל שנתיים עברה עם משפחתה להוד השרון. היא הופיעה לראשונה בפרסומת בגיל שמונה חודשים, ולאורך ילדותה השתתפה בפרסומות והופיעה בתפקידים קטנים בסרטים, סרטי טלוויזיה וקלטות ילדים. היא למדה בתיכון הדרים שבהוד השרון, ובמקביל פיתחה קריירת דוגמנות.
עם התקרב מועד גיוסה לצה"ל ביקשה רפאלי לדחות את גיוסה ב-30 יום מסיבות בריאות. משלא נענתה בקשתה נישאה מספר ימים לפני תאריך גיוסה בנישואים פיקטיביים לאריק ויינשטיין, ידיד של הוריה, שהיה מבוגר ממנה ב-23 שנים והתגורר אז עם ידועה בציבור. הנישואים הובילו את רפאלי לקבלת פטור מגיוס. לאחר קבלתו התגרשה באופן מיידי. צה"ל דחה את טענות רפאלי ומשפחתה כי יחס לא נאות הוא שהוביל לצעד שעשתה רפאלי.
התחמקות רפאלי משירות חובה בצה"ל עוררה ביקורת ציבורית חריפה נגדה בישראל. ב-2007 רפאלי הגיבה לביקורת זו בריאיון ל"ידיעות אחרונות" וטענה: "מאוד רציתי לשרת בצה"ל, אבל לא מתחרטת שלא התגייסתי, כי הרווחתי בגדול". לכך הוסיפה: "למה טוב למות בעד ארצנו? מה, לא עדיף לחיות בניו יורק?... זה דבילי שאנשים צריכים למות כדי שאני אגור בישראל". במהלך הריאיון סיפרה גם שהיא מעוניינת להמשיך להתגורר מחוץ לישראל. אחרי פרסום הריאיון, ונוכח ההדים הקשים שעורר, תבעה רפאלי פרסום התנצלות וגרסה כי הציטוטים שהובאו היו שקריים והוצאו מהקשרם. "ידיעות אחרונות" סירב להתנצל וציין כי השיחה עם רפאלי הוקלטה ודבריה הובאו כלשונם.
ביוגרפיה > קריירת הדוגמנות

בשנת 2000, במקביל ללימודיה בתיכון, החלה רפאלי להתבלט כדוגמנית אופנה. היא הופיעה בקטלוגים של חברות אופנה כמו "קסטרו" ו"פלפל", וכן ככוכבת בפרסומות שונות, דוגמת מילקי של חברת "שטראוס", "פוקס" ו"קוקה-קולה". בשנת 2002 הפכה לדוגמנית הבית של חברת האופנה "רנואר", קשר שהסתיים כעבור עונת צילומים אחת בתביעה משפטית מצד רפאלי. במקביל החלה באותן שנים לפתח קריירה בינלאומית כדוגמנית צילום. היא הופיעה בין היתר על שערי מגזיני אופנה ומגזינים בולטים אחרים מחוץ לישראל, ובהם "Elle" הצרפתי, "קוסמופוליטן" הגרמני ו"מקסים" האמריקאי.
בהמשך הקריירה השתתפה בצילומי קטלוג הלבשה תחתונה של "ויקטוריה'ס סיקרט" וצילומי הבכורה שלה ל"גיליון בגדי הים של ספורטס אילוסטרייטד" 2007 בו הוצגה בפינת השער. שנתיים לאחר-מכן, ב-2009, כיכבה רפאלי בגיליון מיוחד על שער המגזין, ותמונתה התנוססה על מטוס בואינג 737 של סאות'ווסט איירליינס. רפאלי צולמה גם לגיליונות 2008, 2010 ו-2012 של המגזין, באחרון לצד כוכבי הספורט מייקל פלפס ורפאל נדאל. במקביל המשיכה רפאלי לככב כדוגמנית של חברות אופנה ישראליות. בין השאר נבחרה ב-2006 לפרזנטורית של חברת האופנה "אירית", ומ-2008 חתמה על חוזה דוגמנות מתמשך עם חברת האופנה "פוקס". היא שימשה כפרזנטורית ביחד עם נועם טור עד סוף 2013. ב-2009 דלף לאינטרנט סרטון עירום של רפאלי, שצולם לתערוכת "ביוטי סיטי" במוזיאון רמת גן. הסרטון זכה לפופולריות רבה, אך כעבור זמן מה הוסר מ-YouTube, בנימוק של הפרת זכויות יוצרים. במאי 2012 פורסם סרטון פרסומת שבו מופיעה רפאלי לכאורה בעירום חלקי, בקמפיין למותג ההלבשה התחתונה שלה.
ב-2013 הופיעה במהלך הסופרבול, הנחשב לאירוע בעל הרייטינג הגבוה ביותר בארצות הברית, בתשדיר פרסומת של חברת שירותי האינטרנט האמריקאית "Go Daddy". באותה שנה פסק בית המשפט המחוזי בתל אביב שעל חברת "סאני" לפצות את רפאלי ב-400,000 ש"ח (ועוד 150,000 ש"ח הוצאות משפט), עקב חריגה ללא ידיעתה מהחוזה ביניהם בעניין השתתפותה בפרסומת של החברה לטלפונים סלולריים. באותה שנה נבחרה רפאלי לפרזנטורית של מותג המשקפיים המקומי "קרולינה למקה", וכחלק מהחוזה נכנסה כשותפה בחברה ורכשה 5% ממניותיה. החל מ-2014 משמשת רפאלי כדוגמנית הבית של חברת האופנה "הודיס", מבית "קרולינה למקה". בנובמבר 2014 נבחרה להיות שגרירה של כבוד מטעם מותג התכשיטים "ה. שטרן". בפברואר 2015 נבחרה להיות "שגרירת" מותג השעונים "הובלוט" (אנ'), והייתה האישה הראשונה בתפקיד זה.
מאז 2022 היא פרזנטורית של מותג ההלבשה התחתונה לנשים "פמינה".
ביוגרפיה > בקולנוע ובטלוויזיה

לצד קריירת הדוגמנות המוקדמת שלה, הופיעה רפאלי כשחקנית בתפקידים שונים עוד מילדותה. כשהייתה תינוקת בת 8 חודשים השתתפה לראשונה בפרסומת, לסרטי הצילום חברת "אגפא". ב-1992 השתתפה רפאלי בסרטו של עמוס גוטמן "חסד מופלא". בשנת 1993, בגיל 8 השתתפה בצילומי קלטת הילדים "כמו גדולים 2" של אריק איינשטיין. ב-1993 הופיעה בסדרת הטלוויזיה קופיקו בתפקיד איריס. ב-2003 השתתפה בפרק של תוכנית התיירות "פספורט" בה תועדה נסיעה לטורקיה, ב-2005 כיכבה בתור נועה צוקרמן בדרמה היומית "פיק אפ" בערוץ 10. ב-2011 קיבלה את התפקיד הראשי במותחן הפסיכולוגי דובר האנגלית "סשן" של הבמאי חיים בוזגלו. ב-2012 שיחקה במערכון משלה בתוכנית הקומית "לצחוק או למות" (אנ') בערוץ HBO האמריקאי. ב-2013 לוהקה לתפקיד סוכנת המוסד עינב שוורץ בסרט "כידון", קומדיית ריגול צרפתית-ישראלית בבימויו של עמנואל נקש.
רפאלי לקחה חלק במספר תוכניות טלוויזיה מעבר לים. היא שימשה כמנחה משותפת בספיישל "Ironic Iconic America" בערוץ בראבו האמריקאי ב-2008. ב-2008 התארחה בפרק של ארץ נהדרת, תוכנית בה גם זכתה לחיקוי, הנחתה את התוכנית "House of Style" של ה-MTV האמריקאי ב-2009. רפאלי העניקה פרסים בטקס פרסי המוזיקה של MTV אירופה בשנים 2009 (עם פיט ונץ) וב-2011 (עם אירינה שייק). ב-2009 השתתפה כשופטת אורחת בעונה הרביעית של "Germany's Next Topmodel" בהנחיית היידי קלום, ב-2011 נכנסה לבית האח הגדול. ב-2012 חזרה לטלוויזיה הגרמנית עם תוכנית לליהוק דוגמניות משלה בשם "Million Dollar Shootingstar" ששודרה בערוץ Sat.1. ב-2013 השתתפה כשופטת אורחת בעונה השלישית של "פרויקט מסלול: אול סטארס" בהנחיית אליסה מילאנו בערוץ Lifetime האמריקאי.
ב-2010 הראפר האמריקאי מעוטר פרסי גראמי, קניה וסט, איזכר את רפאלי ביחד עם אסתי גינזבורג בשיר שלו ("Christian Dior Denim Flow"). ב-2012 וסט איזכר את רפאלי בשיר נוסף שהוציא עם הראפר ג'יי-זי ("Clique").
ב-2009 השתתפה כשופטת אורחת בגרסה הישראלית של "פרויקט מסלול" בערוץ 2. ב-2013 החלה להנחות את הגרסה הישראלית של תוכנית המציאות המוזיקלית "אקס פקטור ישראל" בערוץ 2. ב-2015 רפאלי שבה לתפקידה כמנחה בעונתה השנייה של "אקס פקטור" בישראל בערוץ 2. היא המשיכה להנחות את התוכנית בשנים 2017–2018 בעונתה השלישית, תחילה בערוץ 2 ובהמשך ברשת 13. כמו כן, נבחרה להגיש את האח הגדול בערוץ רשת 13 אך ויתרה בסופו של דבר בעקבות אילוצי לוח זמנים.
רפאלי נבחרה להנחות את אירוויזיון 2019, יחד עם ארז טל, ולצידם של אסי עזר ולוסי איוב שהצטרפו להנחיה מחדר "הגרין רום" (חדר האמנים).
ביוגרפיה > עסקים והשקעות

רפאלי משקיעה במספר מיזמים ברחבי ישראל, ואף השיקה אחד משלה. ב-2011 רפאלי ודודי בלסר, משפטן ודוגמן בעברו, הקימו חברת מסחר אלקטרוני בשם "under.me" (או "Undeez") למכירת הלבשה תחתונה מעוצבת. בנוסף להשקעתה בחברה, רפאלי אחראית לפיתוח העסקי, והיא גם הפרזנטורית שלה. עד נובמבר 2011 החברה הספיקה לגייס מיליון דולר מקרנות הון סיכון.
ב-2013, הסטארט-אפ של רפאלי "Mika Look", אפליקציית אייפד שמאפשרת למשתמשים שלה לרכוש בגדים שדוגמניות לבשו, השיג 1.2 מיליון דולר בגיוס ההון ההתחלתי שלו.
רפאלי היא אחת המשקיעות הראשיות של "MyCheck" שמטפל בתשלומים ובסליקה בבתי עסק דרך סמארטפונים.
ב-2015 נכנסה כשותפה זוטרה ברשת האופנה "אורבניקה" בישראל, אשר תהיה חלק מקבוצת "קרולינה למקה" בה רפאלי שותפה גם-כן.
ב-2016 הגישה תלונה במשטרה על גנבת זהות לאחר שפורסם ב"כלכליסט", בהתבסס על תכתובת בנקאית, שהיא הייתה מעורבת בסדרה של העברות כספיות בסינגפור כנגד אמיר ברמלי.
בנובמבר 2024 פרסמה רפאלי ברשתות סרטון בו הכריזה על השקת סדרת מוצרי טיפוח לעור הפנים בשם Livelle, על שם שתי בנותיה ליב ואל.
ביוגרפיה > פעולות התנדבות

ב-2006 פנתה לשר התיירות יצחק הרצוג והתנדבה להשתתף בקמפיין של משרד התיירות, שנועד לשווק את ישראל בעולם.
ב-2008 לקחה חלק בהתנדבות בקמפיין הסביבתי של המועצה לישראל יפה לצמצום השימוש בשקיות פלסטיק.
ב-2008 איים הפורום לשוויון בנטל בחרם צרכנים על חברת האופנה "פוקס" בשל כוונתה להעסיק את רפאלי כפרזנטורית שלה. שני הצדדים הגיעו לפשרה ביוזמתה של רפאלי, שלפיה היא תבקר חיילים פצועים, ותעודד גיוס לצה"ל. מאז ביקרה רפאלי חיילים פצועים בכמה הזדמנויות וגייסה תרומות ומוצרים מעמיתיה ומחברות ישראליות למען חיילים אלה.
ב-2009 השתתפה בהתנדבות בקמפיין של רשות המים לעידוד חיסכון במים.
ב-2013 יצאה ממשלת ישראל בקמפיין הסברה שמציג את רפאלי מדגמנת המצאות ופיתוחים ישראלים. דובר צה"ל תא"ל יואב מרדכי, מחה על שילובה בקמפיין ממשלתי אף שלא שירתה בצה"ל.
ב-2015 נבחרה רפאלי כשופטת בפרויקט של שגרירות ישראל בארצות הברית, שבה תשפוט סטודנטים אמריקאים בתחרות סרטונים בנושא "מה בישראל מעורר בכם השראה?".
ביוגרפיה > ברשתות החברתיות

באוגוסט 2013 פרסמה רפאלי בטוויטר מחאה נגד סולן להקת פינק פלויד, רוג'ר ווטרס, שפתח בקמפיין חריף להחרמת מדינת ישראל וקרא לאמנים נוספים להצטרף אליו לחרם. רפאלי הבהירה לו: "רוג'ר ווטרס, כדאי שתוריד את התצלום שלי מהווידאו ארט בהופעות שלך. אם כבר חרם - אז עד הסוף", מה שהוביל להד תקשורתי בעולם.
ב-2014, במהלך מבצע צוק איתן, פרסמה מספר פוסטים של תמיכה בחיילי צה"ל, מעשה שזיכה אותה בתגובות מעורבות.
ביוגרפיה > עבירות מס

בדצמבר 2015 נחקרו רפאלי ואמהּ ציפי ברשות המיסים, בחשד שבר רפאלי קיבלה הנחות סלב ניכרות ולא שילמה מס עליהן, ובחשד שהציגה מצג שווא כאילו מרכז חייה אינו בישראל, מתוך מטרה לחמוק מתשלום מס הכנסה על עבודות מחוץ לישראל. החקירה הובילה להודעה של פרקליטות המדינה שנשקלת העמדה לדין, בכפוף לשימוע, של בר רפאלי והוריה, באשמת עבירות מס. במקביל נדחה בבית המשפט המחוזי ערעורה של רפאלי על קביעתו של פקיד השומה שבשנים 2009–2010 מרכז חייה היה בישראל, וכתוצאה מכך היא תחויב במס הכנסה על הכנסות בסך 16 מיליון ש"ח בשנים אלה. רפאלי ערערה על פסק דין זה לבית המשפט העליון. בהסדר טיעון עם הפרקליטות ביוני 2020, הוסכם כי בר רפאלי תמשוך את ערעורה, ציפי רפאלי תיכנס לכלא ל-16 חודשים ובר רפאלי תרצה תשעה חודשי עבודות שירות, ועל כל אחת מהן יוטל קנס של 2.5 מיליון ש"ח. בספטמבר 2020 אישר בית המשפט את הסדר הטיעון.
ביוגרפיה > חיים אישיים

רפאלי ניהלה מערכת יחסים קצרה עם השחקן הצרפתי-יהודי דייוויד שרבט (אנ'), ששיחק בין היתר בסדרה "משמר המפרץ". לאחר מכן, בין השנים 2005–2011 ניהלה רפאלי זוגיות עם השחקן האמריקאי לאונרדו דיקפריו דבר שהפך אותה לדמות מוכרת בתקשורת העולמית.
ב-24 בספטמבר 2015 נישאה בר לאיש העסקים הישראלי עדי עזרא. ב-2016 ילדה בר את בתם הבכורה, ב-2017 נולדה בתם השנייה, וב-2020 נולד בנם.
השחקן און רפאלי הוא אחיה הצעיר.
פרסים ודירוגים

ב-2000 זכתה רפאלי בת ה-15 בתואר דוגמנית השנה בטקס פרסי האופנה הישראלי, ששודר בערוץ 2. ב-2001 זכתה בשנית רפאלי בתואר דוגמנית השנה בטקס פרסי האופנה הישראלי, ששודר בערוץ 2. באותה שנה נבחרה גם לדוגמנית השנה בעיתון "מעריב לנוער". ב-2002 הוכתרה לדוגמנית השנה בעיתוני הנוער "מעריב לנוער" ו"ראש 1". ב-2006 זכתה רפאלי שוב בתואר דוגמנית השנה, וגם בתואר כוכבת האופנה של השנה (כפרזנטורית של "אירית"), בטקס פרסי האופנה הישראלי, ששודר בערוץ 2.
ב-2007 זכתה בתואר הייבוא הסקסי של השנה בטקס פרסי בחירת הגברים של ערוץ Spike (אנ') האמריקאי.
ב-2008 דורגה במקום השני ברשימת הנשים הסקסיות בתבל בערוץ E! האמריקאי.
ב-2009 הגיעה למקום השלישי ברשימת הנשים הלוהטות בעולם של כתב העת "מקסים". בנוסף, הוענק לרפאלי פרס הקרוסאובר בטקס פרסי הוליווד הצעירה שבלוס אנג'לס לשנת 2009. במרץ 2009, זכתה בפרס הסטייל העולמי של Women's World Award (אנ') בטקס שנערך בווינה, אוסטריה. כמו כן, דורגה במגזין האמריקאי "Esquire" בראש רשימת הישראליות האהובות.
ב-2010 בחר אותה המגזין "Elle" לאחת מ-25 הנשים הצעירות המשפיעות בעולם.
ב-2011 נבחרה למקום השישי ברשימת הנשים הסקסיות של כתב העת "מקסים". בנובמבר 2011 דורגה רפאלי בראש רשימת הדוגמניות המרוויחות בישראל של המגזין "פורבס",עם הכנסות מוערכות של 5 מיליון ש"ח.
ב-2012 זכתה במקום הראשון בתואר האישה הסקסית בעולם של המגזין האמריקני "מקסים", בשנה הראשונה שבה נתנו לקוראים לבחור את הדירוג. בנובמבר 2012 נבחרה לקבל את פרס הג'נטלוומן של השנה של מגזין "GQ" הגרמני. בנוסף, המגזין הצפון-אמריקאי "Shalom Life" בחר את רפאלי למקום הרביעי בדירוג "50 הנשים היהודיות המוכשרות, האינטליגנטיות, המצחיקות והיפהפיות ביותר", אחרי אווה גרין ודיאנה אגרון. רפאלי זכתה גם בתואר הישראלית הסקסית ביותר לשנת 2012 בתחרות של אתר mako.
ב-2013 זכתה בפרס אייקון הסטייל של השנה, בטקס פרסי האופנה והסטייל של וינה שבאוסטריה. על פי דירוג "פורבס ישראל" מ-2013, רפאלי היא הדוגמנית המרוויחה ביותר בישראל. והונה נאמד ב-20 מיליון דולר. בשנת 2019 נאמד הונה ב-25 מיליון דולר.
ב-2014 הוכתרה לדוגמנית הבינלאומית של השנה, בטקס של מגזין "InTouch" שנערך בדיסלדורף שבגרמניה. בהמשך, זכתה בפרס אייקון האופנה של המגזין הספרדי "Marie Claire", בטקס שנערך במדריד. במהלך השנה, רפאלי נכנסה לרשימת 20 הדוגמניות המחופשות ביותר בגוגל העולמית.
ב-2015 רפאלי קיבלה בטקס גאלה של "The Times of Israel" שנערך בניו יורק, במעמד נשיא המדינה שמעון פרס, את פרס הדוגמנית הישראלית המצליחה בעולם, לצד גל גדות שקיבלה את פרס השחקנית הישראלית המצליחה בעולם.
ראו גם

חשבונות האינסטגרם הישראליים הנעקבים ביותר
רפאליס
הבלון השחור

| --- | --- |

 בימוי:  אליסה דאון 
 הופק בידי:  טריסטראם מיאל
 תסריט:  אליסה דאון ג'ימי ג'ק
 עריכה:  ורוניקה ג'נט 
 שחקנים ראשיים:  ריס וייקפילד ג'מה וורד לוק פורד טוני קולט אריק תומסון
 מוזיקה:  מייקל יזרסקי 
 צילום:  דנסון בייקר
 מדינה:  הממלכה המאוחדת, אוסטרליה 
 חברת הפקה:  Icon Productions, Australian Film Finance Corporation Limited 
 חברה מפיצה:  Icon Entertainment International
 שיטת הפצה:  וידאו על פי דרישה 
 הקרנת בכורה:  9 בפברואר 2008 (פסטיבל הסרטים הבינלאומי בברלין) אוסטרליה 6 במרץ 2008
 משך הקרנה:  97 דק' 
 שפת הסרט:  אנגלית 
 סוגה:  דרמה רומנטית
 מקום התרחשות:  אוסטרליה 
 תקופת התרחשות:  שנות ה-90 של המאה ה-20 
 תקציב:  AUD 5,000,000
 הכנסות:  $4,402,352
 הכנסות באתר מוג'ו:   blackballoon
 פרסים:  הסרט הטוב ביותר- פרסי AACTA
 דף הסרט ב־IMDb
 
הבלון השחור (באנגלית: The Black Balloon) הוא סרט דרמה רומנטית אוסטרלי-בריטי משנת 2008, בכיכובם של ריס וייקפילד, לוק פורד, ג'מה וורד, טוני קולט ואריק תומסון. זהו הסרט הראשון שביימה הבמאית האוסטרלית אליסה דאון, אשר גדלה עם שני אחים אוטיסטים.
הקרנת הבכורה התקיימה במסגרת פסטיבל הסרטים הבינלאומי בברלין לשנת 2008, שם זכה הסרט בפרס דב הבדולח עבור הסרט העלילתי הטוב ביותר בקטגוריית Generation 14plus. הסרט יצא לאקרנים ב-6 במרץ 2008 באוסטרליה וב-16 באוקטובר 2008 בארצות הברית. בישראל "הבלון השחור" נבחר כסרט הפתיחה בסינמטקים חיפה ותל אביב במסגרת פסטיבל הקולנוע האוסטרלי לשנת 2009, שהתקיים זו השנה השישית בישראל בין התאריכים 21 ביוני-5 ביולי.
העלילה מתרחשת בשנות ה-80 ועוקבת אחרי תקופה בחייו של תומאס מוליסון, נער בן 15 שעובר להתגורר עם משפחתו במקום חדש. לתומאס אח גדול בשם צ'רלי שהוא אוטיסט בתפקוד נמוך. אמם של תומאס וצ'רלי נמצאת בשמירת הריון ואביו עובד רוב היום בשירות הצבא האוסטרלי. לכן, האחריות להשגיח ולטפל בצרכיו של צ'רלי מוטלת על כתפי תומאס. ההשגחה על צ'רלי קשה, כי מחד התנהגותו חסרת אחריות כמו זו של פעוט ומאידך הוא כבר הגיע לבגרות מינית.
המשפחה ובמיוחד תומאס מתקשים להתאקלם בסביבה החדשה. תומאס אינו מצליח להתיידד עם בני גילו במקום החדש, למעט עם נערה בשם ג'קי, איתה הוא מפתח קשר רומנטי. ג'קי, שהתייתמה מאמה ומוזנחת על ידי אביה, נמשכת אל קשרי המשפחה החזקים שבמשפחת מוליסון והתמיכה הרבה שלהם בצ'רלי מוצאת חן בעיניה.
צוות שחקנים

ריס וייקפילד בתור תומאס פטריק מוליסון
לוק פורד בתור צ'רלי מוליסון
טוני קולט בתור מרגרט "מגי" מוליסון
אריק תומסון בתור סיימון מוליסון
ג'מה וורד בתור ג'קי מאסטרס
לויד אליסון-יאנג בתור ג'יימס
נת'ין באטלר בתור כריס
ליסה קוולסקי בתור סאלי
פיראס דיראני בתור ראסל
שרה וודס בתור ז'נט
ראיין קלארק בתור דין
הנרי ניקסון בתור טרוור